Publication: Magyar Közlöny
Issue: MK-1999-33 (Year: 1999, Number: 33)
Era: 1990-2004
Section: szóló 1068/1996. (VI. 21.) Korm. határozatot a következők
Paragraph Index: 245

19. A II. fejezet 11. pontja helyébe a következő rendelkezés lép: „11. A pénzügyi fedezet biztosítása és a tájékoztatás érdekében: 11.1. A stratégiai célok megvalósítását megalapozó kutatások és technológiák kidolgozásához szükséges fedezetet az adott évi költségvetési tervek során, az érintett tárcák bevonásával koordináltan, a Miniszterelnökség fejezetnél kell előirányozni. Felelős: pénzügyminiszter Határidő: az adott éves költségvetés elkészítése 11.2. Gondoskodni kell arról, hogy a közvélemény és az idegenforgalom szakszerű és hiteles tájékoztatást és előrejelzést kapjon a Balaton állapotáról. Ennek érdekében ki kell dolgozni a Balaton és vízgyűjtőjének monitoring adatait befogadó, a szakmai köröket és a lakosságot az aktuális és jellemző állapotról tájékoztató balatoni információs rendszer koncepcióját, és meg kell kezdeni a rendszer kísérleti üzemeltetését. Felelős: Miniszterelnöki Hivatal illetékes politikai államtitkára belügyminiszter egészségügyi miniszter környezetvédelmi miniszter gazdasági miniszter Határidő: 1999. december 31.”

Source: https://magyarkozlony.hu/hivatalos-lapok/30a844e8269f9db20627076455b68a4c2981ec66/dokumentumok/3d53214ad122dd083eaf3716dc1e54a2530726e9/letoltes